MOONG รูด 10% วิตกงบฯไตรมาส 1 ทรุด! หลังผลงานปกติไม่รวมบุ๊กพิเศษขาดทุน 13 ลบ.
MOONG รูด 10% วิตกงบฯไตรมาส 1 ทรุด! หลังผลงานปกติไม่รวมบุ๊กพิเศษขาดทุน 13 ลบ.
MOONG รูด 10% วิตกผลงานทรุด! หลังผลงานปกติไม่รวมบุ๊กพิเศษขายอสังหาฯกว่า 50 ล้านบาท จะมีผลขาดทุนสุทธิ 13 ลบ. จากปีก่อนกำไร 8 ล้านบาท
9 พ.ค. 2562

ผู้สื่อข่าวรายงานว่า ราคาหุ้น บริษัท มุ่งพัฒนา อินเตอร์แนชชั่นแนล จำกัด (มหาชน) หรือ MOONG ล่าสุด ณ เวลา 12.05 น. ราคาอยู่ที่ 5.65 บาท ลดลง 0.60 บาท หรือ 9.60% มูลค่าซื้อขาย 18.58 ล้านบาท

โดยราคาหุ้นปรับตัวลดลงหนักในวันนี้คาดว่าเกิดจากความกังวลหลังจากประกาศผลการดำเนินงานไตรมาส 1/62 ออกมามีกำไรสุทธิจากการรับรู้กำไรพิเศษขายอสังหาริมทรัพย์ อย่างไรก็ตาม จากการตรวจสอบพบว่าหากไม่มีรายการดังกล่าว ผลการดำเนินงานปกติของ MOONG จะขาดทุน 13 ล้านบาท
ทั้งนี้ บล.โกลเบล็ก ระบุในบทวิเคราะห์ฯว่า บมจ.มุ่งพัฒนา อินเตอร์แนชชั่นแนล (MOONG) รายงานกำไรสุทธิไตรมาส 1/62 ที่ 52 ล้านบาท เพิ่มขึ้น 64% จากปีก่อน โดยหลักมาจากกำไรจากการจำหน่ายอสังหาริมทรัพย์เพื่อการลงทุน 50 ล้านบาท สำหรับส่วนแบ่งกำไรจากเงินลงทุนในบริษัท ไทยพีเจ้น ลดลงอย่างมีนัยสำคัญราว 34% จากปีก่อน สู่ 15.5 ล้านบาท
อย่างไรก็ตาม หากคิดเฉพาะผลการดำเนินปกติจะมีผลขาดทุนสุทธิที่ 13 ล้านบาท เมื่อเทียบกับไตรมาส 1/61 ที่มีกำไร 8 ล้านบาท
อนึ่ง  MOONG ประกาศผลดำเนินงานงวดไตรมาส 1/62 มีกำไรสุทธิ 52.33 ล้านบาท กำไรสุทธิต่อหุ้น 0.31 บาท เพิ่มขึ้นเมื่อเทียบกับช่วงเดียวกันของปีก่อนที่มีกำไรสุทธิ 31.82 ล้านบาท กำไรสุทธิต่อหุ้น 0.19 บาท
 